Nem da  Morizkira steht des Gymnasium Casimirianum; des Renaissance-Gebäude is 1605 eigweicht worn. Aa des Zeughaus in da Herrngasse zwischn Schloßplatz und Marktplatz stammt aus dera Zeit; es is 1621 ois Waffenlager errichtet worn. Spada is' im Stil da Spätrenaissance erweitert worn und håt wechselnde Aufgaben erfüllt. Heit dient's ois Staatsarchiv. Denkmalgeschützte Fachwerkgebäide san de Hahnmuih vo 1317 und aa des Münzmoastahaus. Letztigs war a ehemaliger Hof vom Geschlecht da Münzmoasta, ghoaßn vo Rosenau, de 1288  urkundlich erwähnt worn san. Des Haus besteht seit 1333 und is oans da äidestn Fachwerkhäuser vo Deitschland.